b'\n_START_ARTICLE_\nUltraman R/B\n_START_SECTION_\nPlot\n_START_PARAGRAPH_\nDua watak utama, Katsumi Minato dan Isami Minato, merupakan adik-beradik yang tinggal bersama adik perempuan dan bapa mereka yang membuka kedai khusus. Pada suatu hari, mereka memperoleh R/B Gyro dan Kristal R/B, yang membenarkan Katsumi menjadi Ultraman Rosso dan Isami menjadi Ultraman Blu. Kisah ini adalah berdasarkan "ikatan" dan "cinta", di mana kedua beradik itu menghadapi emosi mereka dengan kawan dan melawan musuh, menyedari perkara-perkara penting yang mereka cenderung untuk mengambil mudah. Meskipun kedua-dua mereka saling bertentangan, mereka tetap bekerjasama ketika menentang musuh.\n_START_SECTION_\nProduksi\n_START_PARAGRAPH_\nSeperti yang disebutkan oleh Tsuburaya Productions, siri ini ialah sebahagian daripada "Hero Generasi Baru" (\xe3\x83\x8b\xe3\x83\xa5\xe3\x83\xbc\xe3\x82\xb8\xe3\x82\xa7\xe3\x83\x8d\xe3\x83\xac\xe3\x83\xbc\xe3\x82\xb7\xe3\x83\xa7\xe3\x83\xb3\xe3\x83\x92\xe3\x83\xbc\xe3\x83\xad\xe3\x83\xbc Ny\xc5\xab Jener\xc4\x93shon H\xc4\xabr\xc5\x8d), yang disiarkan di TV Tokyo sejak siri Ultraman Ginga. Siri baru ini dikatakan akan mempunyai unsur-unsur yang lebih menarik daripada Siri Ultra yang lalu, dengan plot cerita yang tidak dijangka. Selain daripada adik-beradik utama yang bertarung melawan musuh mereka, ia juga merupakan siri drama TV yang memberi tumpuan kepada ikatan keluarga adik-beradik tersebut. Dalam sesi temu bual yang dijalankan oleh Sports Hochi, penggambaran siri ini telah dimulakan pada 10 Mac 2018. Takao Nakao kembali dari Ultraman Orb untuk berkhidmat sebagai ketua tulisan dan komposisi siri ini.'